Aukštelkų seniūnija

Aukštelkų seniūnija (anksčiau Aukštelkų apylinkės seniūnija) – administracinis-teritorinis vienetas Radviliškio rajono savivaldybės šiaurėje, Aukštaitijos etnografiniame regione. Centras – Aukštelkai. Geografija Seniūnija užima 9874 ha plotą, per ją eina kelias 212 Radviliškis–Pakruojis . Mažai kalvotais seniūnijos laukais teka Vėzgės upelis. Aukštelkų kaime telkšo 3 ha ploto dirbtinis vandens telkinys, Arimaičių kaime yra keli dirbtiniai įžuvinti tvenkiniai. Didžiausi miškai – Mažaičių ir Ažuožerių. Šiaurės vakariniu pakraščiu eina Radviliškio–Pakruojo geležinkelis. Yra Aukštelkų aerodromas. Istorija Įkurta 1995 m. vietoje Aukštelkų apylinkės. Seniūnai Alma Kubilinskienė, ~2010 m. Andrius Grabauskas, 2022 m. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Seniūnaitijos 2009 m. įkurtos 4 seniūnaitijos: Arimaičių seniūnaitija (209 gyv.): Sedūnai, Arimaičiai, Avietinė; Aukštelkų seniūnaitija (1162 gyv.): Aukštelkai, Gražioniai, Mažaičiai, Kriaukėnai, Liaudiškiai, Rukaičiai, Paobelai, Kauliniai, Mėlidai; Birjočių seniūnaitija (68 gyv.): Eibariškiai, Birjočiai, Žironai; Kalnelio Gražionių seniūnaitija (463 gyv.): Kalnelio Gražioniai, Rupliškis. Šaltiniai